NEWS ALERT Carlo Ancelotti riscă 4 ani și 9 luni de închisoare!
Antrenorul celor de la Real Madrid, Carlo Ancelotti, riscă o pedeapsă de cinci ani de închisoare pentru presupusa fraudă fiscală de un milion de euro.
Parchetul din Madrid a solicitat o pedeapsă de 4 ani și 9 luni de închisoare pentru Carlo Ancelotti, antrenorul echipei Real Madrid, într-un caz de presupusă fraudă fiscală în anii 2014 și 2015. Acuzațiile vizează evaziunea fiscală în valoare de peste un milion de euro.
Carlo Ancelotti riscă 4 ani și 9 luni de închisoare!
Ancelotti, aflat la al doilea său mandat la conducerea Real Madrid, este acuzat că nu a declarat în mod corespunzător veniturile obținute din drepturile de imagine în acei ani. Procurorii susțin că tehnicianul italian a creat o rețea complexă de trusturi și companii pentru a evita taxarea veniturilor provenite din aceste drepturi.
În plus, Ancelotti este acuzat că nu a inclus în declarațiile sale de avere două proprietăți pe care le deține în afara Spaniei. În total, prejudiciul estimat adus statului este de aproximativ 1.062.079 de euro, scrie Marca.
Clubul Real Madrid nu este implicat în acest proces, iar acuzațiile vizează exclusiv comportamentul personal al lui Ancelotti în perioada menționată.
În 2014, veniturile lui Ancelotti de pe urma drepturilor de imagine au fost de 1.249.590 euro. În 2015, de 2.959.768 euro, fără ca Ancelotti sau cele două entități cărora le-a "cedat" drepturile să plătească taxele aferente.
Carlo Ancelotti este singurul antrenor care a câștigat 4 Cupe ale Europei și antrenorul cu cele mai multe victorii din istoria acestei competiții (118), fiind, de asemenea, primul antrenor care a câștigat cele cinci mari campionate europene (Italia, Anglia, Franța, Germania și Spania)", a precizat gruparea madrilenă pe site-ul oficial.
Urmăriți SPORT.RO și pe Google News